open-index/open-wikipedia-markdown huggingface dataset:
Katalóg

**Katalóg** môže byť:
* systematický súpis predmetov, kníh, obrazov, hviezd a pod. zostavený podľa určitého hľadiska, obsahujúci aj určité základné údaje o katalogizovaných objektoch, pozri napr. knižničný katalóg, hviezdny katalóg, filatelistický katalóg, internetový katalóg
* v archívnictve aj: pomôcka poskytujúca na bádateľské účely podrobné informácie o obsahu archiválií určitého archívneho fondu či jeho časti, pozri katalóg (archivníctvo)
* miestnosť s katalógmi
* v ekonomike: obrázkový cenník, pozri katalóg (cenník)
* v biológii: súpis všetkých známych alebo podľa určitých kritérií vybraných taxónov so základnými údajmi, pozri katalóg (taxonómia)
* v informatike:
** adresár súborov dostupných počítaču priamo alebo po zásahu operátora
** časť softvéru hľadajúca názov súboru v adresári a zväzok, v ktorom sa súbor nachádza
** súbor pomerne stálych indikačných dát opisujúci existenciu a vlastnosti objektov, javov a procesov danej triedy ako celku
* v knižničnej vede: sekundárny dokument, ktorý obsahuje bibliografické, vecné, lokačné a exemplárové údaje o dokumentoch. Prvé knižničné katalógy začali vychádzať po vynájdení kníhtlače v mestách ako Augsburg a Frankfurt nad Mohanom. Nazývali sa Messekatalogen.
Katalánsko

**Katalánsko** (po katalánsky *Catalunya*, po okcitánsky *Catalonha*, po španielsky *Cataluña*) je autonómne spoločenstvo a historické územie v severovýchodnom Španielsku s hlavným mestom Barcelonou. Žijú tu prevažne Katalánci.

27. októbra 2017 parlament Katalánska jednostranne vyhlásil nezávislosť pod názvom **Katalánska republika**.

## Dejiny
Vytváralo sa počas reconquisty dobývaním a dosídľovaním území ovládaných Arabmi. Pôvodne španielska marka Franskej ríše, ktorá sa rozpadla na samostatné kniežatstvá, do 12. stor. patriace k Francúzsku. Od 1137 únia Katalánska s Aragónskom. Katalánci sa zúčastnili na kolonizácii Baleár, spory medzi nimi a aragónskymi kráľmi upevnili ich zvláštne postavenie, ktoré stratili 1714 v rámci centralizácie štátu.

1812 bolo Katalánsko Napoleonom I. pripojené k Francúzsku, po obnovení španielskej monarchie 1814 hnutie za nezávislosť, ktoré vyvrcholilo 1932
vyhlásením autonómie a 6. októbra 1934 samostatnej republiky v rámci španielskej federácie. Nezávislá republika bola presne po 10 hodinách existencie zrušená po zásahu španielskych síl pod vedením generála Bateta. Pokus skončil uväznením členov katalánskej vlády a pozastavením štatútu autonómie zo strany španielskej vlády.

V roku 1977 bola obnovená autonómia, 1979 potvrdená referendom.

V roku 1990 získala arančina (miestna okcitánčina) postavenie kooficiálneho jazyka (spolu s katalánčinou a španielčinou) v údolí Val d'Aran v Katalánsku, od roku 2006 v celom Katalánsku.

Katalánsko je prvý španielsky pevninský región, v ktorom boli zakázané býčie zápasy.

27. októbra 2017 vyhlásil katalánsky parlament nezávislosť Katalánska pod názvom Katalánska republika; španielska vláda v Madride v ten istý deň odvolala katalánsku vládu, rozpustila katalánsky parlament a obmedzila autonómiu.

## Referencie

## Iné projekty

## Externé odkazy
*
Korózia (rozlišovacia stránka)

**Korózia** (lat.) môže byť
* v chémii: rozožieranie, hrdzavenie kovu – chemické, elektrochemické alebo biochemické, škodlivé pôsobenie kvapalín, plynov alebo tuhých látok na materiál kovových zariadení, pozri korózia
* v geológii: porušovanie povrchu hornín chemickými vplyvmi a pod.
* v medicíne: pomalé rozleptávanie alebo porušovanie tkaniva, pozri žieravina
Korózny

**Korózny** (lat.) alebo **korozívny** znamená vyvolávajúci, spôsobujúci koróziu.

## Externé odkazy
*
Korporácia

**Korporácia** môže byť:
* všeobecne: združenie, zväz, spolok, organizácia osôb spojených spoločnými záujmami/úlohami, najmä toho istého odboru, zamestnania či stavu
*v stredoveku: stavovsko-cechová organizácia remeselníkov a obchodníkov, pozri korporácia (stredovek)
*v práve:
**na Slovensku v staršom, inak aj v súčasnom nemeckom a rakúskom práve: hlavný  a typický druh právnickej osoby, právnická osoba s podkladom prevažne osobným, ktorej členom sa stáva dobrovoľne, v niektorých teóriách právnická osoba vôbec, pozri korporácia (právnická osoba)
**v práve Anglofónnych krajín: 
***právnická osoba, ktorá je vytvorená na základe zákonov štátu, ktorá je odlišná od jednotlivcov ktorí ju tvoria, a ktorú možno žalovať a môže byť žalovaná, pozri corporation (právnická osoba)
***v USA skrátene: business corporation (druh obchodnej spoločnosti; obdoba anglického pojmu company)
*v Spojenom kráľovstve: zbor hlavných funkcionárov mestskej správy, pozri korporácia (mestská správa)

Prídavné mená k slovu korporácia znejú **korporačný, korporátny** (obe majú význam: súvisiaci s korporáciou, vzťahujúci sa na korporáciu, týkajúci sa korporácie a pod.) a **korporatívny** (viacero významov: pozri pod korporatívnosť). 

## Referencie
Katarzia

**Katarzia** (z gr. *Katharsis* = očistenie, oslobodenie) je vnútorná očista, predovšetkým zážitkom. Výsledný povznášajúci a očisťujúci účinok, dosahovaný najmä prežívaním deja umeleckého diela. Katarziu možno chápať aj ako dianie alebo opatrenie, ktoré má viesť k dosiahnutiu stavu očisty.

## podľa Aristotela
Ucelenú teóriu katarzie vypracoval Aristoteles. Podľa neho je katarzia očistenie, ku ktorému dochádza pod vplyvom otrasnej prudkosti dramatického zážitku, ktorého efekt podnecuje k premýšľaniu a dodatočnému duševnému spracovaniu. Dochádza k prechodnému uvoľneniu sebauvedomenia. Divák sa takmer stotožňuje s hrdinom drámy, preberá jeho pocity a v predstavách aj sám žije v jeho svete. Už nie je viac tým človekom, ktorým býva vo svojich všedných dňoch, táto jeho existencia dočasne zaniká. Pocity hrdinu drámy prenikajú divákom, ktorý spoznáva napätia zvláštnych osudových situácií ľudskej existencie, a keď sa tragédia skončí, odznie posledné slovo a zmiznú masky, pozornosť sa pomaly vracia do zvyčajného rámca, prežité emócie a vášne očistili dušu od rozličných afektov a napätí, ktoré sa v nej nakopili.

## Pozri aj
* emócia

## Externé odkazy
* 

Kategória:Psychoterapia
Kategória:Estetika
Katechéza

**Katechéza** (gr.) je poučovanie o náboženstve. V katolicizme to sú snahy vyvíjané cirkvou, aby získala ďalších učeníkov a aby pomáhala ľuďom veriť, že Ježiš Kristus je Syn Boží, aby tak skrze vieru mali život v jeho mene. Katechéza ďalej slúži cirkvi k tomu, aby ľudí v tomto pozemskom živote vychovávala a učila a tým budovala Kristovo telo.

## Pozri aj
* Katechéta

## Iné projekty

## Externé odkazy
* 
* 

Kategória:Kresťanské vzdelávanie
Korpuskula

**Korpuskula** môže byť:
*častica
*častica s nenulovou pokojovou hmotnosťou (teda nie napr. fotón či gravitón) 
*historicky: 
**označenie J.J. Thomsona pre elektrón resp. pre subatomárnu časticu podobnú elektrónu, pozri korpuskula (Thomson)
**označenie I. Newtona pre časticu svetla (išlo o inú koncepciu ako fotón), pozri korpuskula (Newton)
*v medicíne zriedkavo: teliesko

## Referencie
Ferdinand Lassalle

**Ferdinand Lassalle** (* 11. apríl 1825, Vroclav, Poľsko – † 31. august 1864, Carouge, Švajčiarsko) bol nemecký ekonóm, publicista židovského pôvodu, činiteľ nemeckého robotnickeho hnutia, autor železného mzdového zákona. 

Hlavné dielo: *Filozofia Herakleita Temného z Efezu*.

## Iné projekty

## Externé odkazy
* Manuskripte und Briefe Lassalles in Bibliotheken und Archiven 
* Gustav Mayer (Hrsg.): ''Ferdinand Lassalle. Nachgelassene Briefe und Schriften''
* Briefwechsel mit Bismarck 1863–64 
* Ferdinand Lassalle: ''Reden und Schriften''. 

## Zdroj
* 

Kategória:Nemeckí politici
Kategória:Osobnosti na nemeckých poštových známkach
Kategória:Osobnosti z Vroclavu
Katechizmus

**Katechizmus** (z latinského *catechismus*, &lt; gr. κατεχισμός *katechismos* &lt; κατέχειν *katechein* pevne držať, vyučovať, inštruovať) označuje súhrn kresťanskej náuky, výklad hlavných zložiek kresťanského učenia. V prenesenom zmysle sa pojem katechizmus používa pre akýkoľvek ucelený súhrn informácií zásadného významu, ktorý slúži ako kľúčové smernice alebo učebný materiál pri nejakej opakovanej či dlhodobej činnosti, ktorých znalosť a dodržiavanie sa vyžaduje (napr. *Katechizmus slušného správania* alebo *katechizmus ochrany pamiatok*). Pre katechizmus v jeho klasickej forme je typické členenie do článkov so štruktúrou "otázka-odpoveď" prispôsobenou metóde učenia prebranej látky - memorovanie. Každý článok obsahuje výklad, prípadne definície pojmov.

V pôvodnom význame znamenal *katechizmus* ústnu výučbu dospelých a detí, tzv. katechumenov, ktorí sa pripravovali na krst. Postupne sa slovo začalo používať ako názov knihy, obsahujúce výklad základných článkov kresťanskej viery. Názov katechizmus používajú viaceré kresťanské cirkvi, ktorých vierouka sa odlišuje, a preto majú v oficiálnom názve ďalšie spresňujúce slová, napríklad *Katechizmus katolíckej cirkvi*, *Pravoslávny katechizmus*. Verzie katechizmu sa líšia nielen podľa konkrétnej formy vierovyznania, ale aj podľa toho, pre koho sú či boli určené - odlišný obsah majú katechizmy určené pre kňazov, pre laikov, pre deti a mládež, ...

Rôzne vydanie katechizmov počas histórie v detailoch odrážajú vývoj výkladu vierouky a zmenu náhľadu na niektoré otázky.

Medzi najznámejšie katechizmy patria:
* Veľký katechizmus a Malý katechizmus Martina Luthera (1530)
* Ženevský katechizmus Jana Kalvína (1541)
* Heidelberský katechizmus (1563), ktorý využívajú kalvínske cirkvi
* Rímsky katechizmus (spísaný na popud Tridentského koncilu na konci 16. storočia)
* Pravoslávny katechizmus sv. Gorazda II., biskupa
* Tzv. Holandský katechizmus (1967) (ovplyvnený 2. vatikánskym koncilom, niektorí konzervatívni katolíci ho odmietajú)
* Tzv. Belgický katechizmus (vyšiel v češtine pod názvom *Dar víry)* 
*

* Malý katechizmus pre katolícke dietky (SSV 1934)
* Katechizmus Katolíckej cirkvi (1992)

## Referencie


## Iné projekty

## Externé odkazy
* Malý katechizmus Dr. Martina Luthera podľa 4. vydania, Tranoscius, 1990, Liptovský Mikuláš) na oficiálnej stránek ECAV
* *Katechizmus Katolíckej cirkvi.* Trnava : Spolok svätého Vojtecha, 1998. X + 918 s. ISBN 80-7162-253-2 Dostupné online na oficiálnej stránke KBS
* Heidelberský katechismus online Heidelberský katechismus 

## Zdroje
* 
* 

Kategória:Kresťanstvo
Kategória:Dokumenty rímskokatolíckej cirkvi
Kortizón

náhľad|Kortizón, C<sub>21</sub>H<sub>28</sub>O<sub>5</sub>

**Kortizón** (lat.) je steroidný hormón patriaci do skupiny kortikoidov. Je vytváraný kôrou nadobličiek.

Hormón objavil americký chemik Edward Calvin Kendall. Za objav získal v roku 1950 Nobelovu cenu za fyziológiu alebo medicínu. Spolu s ním získali cenu aj Philip S. Hench a Tadeus Reichstein za objavy hormónov kôry nadobličiek.

Kategória:Hormóny
Stredoveká latinčina

**Stredoveká latinčina** je v širšom zmysle latinčina v časovom úseku od zániku antickej latinčiny po taliansku renesanciu a humanizmus, keď vznikne latinčina humanistická, novoveká, čiže v časovom intervale približne 500/600-1300/1500. Významnou osobnosťou vymedzujúcou začiatok stredovekej latinčiny by mohol byť Cassiodorus a zasa koniec stredovekej latinčiny Dante a Francesco Petrarca.

V užšom zmysle slova nazývame stredovekou latinčinou ten svojrázny jazykový útvar, keď už nebola nikomu materčinou, keď už každému, kto ňou hovoril, bola jazykom cudzím, učeným, ktorý sa už bolo možno naučiť iba v školách, teda od vzniku románskych jazykov, zhruba od 9. stor.

Stredoveká latinčina je predmetom skúmania latinskej filológie ako časti medievalistiky.
Po rozpade západného rímskeho impéria ostala latinčina úradným jazykom v barbarských kráľovstvách a vo Východorímskej (byzantskej) ríši. V Gálii, Hispánii, Itálii, Dalmácii a na západných ostrovoch stredomria boli Rimania väšinovým obyvateľstvom, zatiaľ čo germánski vládcovia boli iba vládnúca menšina. Rimania tvorili vzdelanú väčšinu a zastávali dôležité funkcie. Latinčina sa však u ľudí používala vo svojej ľudovej forme a i tá sa postupne zjednodušovala. Tak sa stávalo, že ani Rimania nepoznali svoj jazyk a ťažko sa vyjadrovali. Toto zjednodušovanie sa dialo v určitých oblastiach a preto sa z jedného jazyka stalo viac románskych jazykov. Už v 6st. sa v Dalmácii vytvoril románsky jazyk. Postupné upadanie latinčiny sa začalo v 9 st., kedy sa už hovorí o románskych jazykoch. V byzantskej ríši sa však rímska menšina postupne hellenizovala. Obyčajnému ľudu východorímskej ríše (Grékom) to bol cudzí jazyk a i aristokracia bola prevažne grécka. Tak cisár Iraklios v 7 st. zrušil latinčinu a uznal prvenstvo jedinému jazyku, gréčtine Koine(nov. gr. Koini), ktorá sa však vtedy prestávala u ľudu používať a nahradil ju ľudový jazyk. V nasledujúcich storočiach bola Byzancia čisto grécky štát. Latinčina na západe sa postupne trnsformovala na románske jazyky. Spisovná latinčina bola iba jazykom vznešených textov.
## Pozri aj
*:Kategória:Latinské výrazy

## Externé odkazy
* 

Kategória:Latinčina
Koryto vodného toku

**Koryto vodného toku** je znížený pás dna doliny, ktorým trvalo alebo časť roka prúdi voda. Ak je vodným tokom rieka, nazýva sa **riečne koryto** alebo **riečisko.** 

## Riečne koryto
Vodou zaplavená časť riečneho koryta sa nazýva **riečisko** (v užšom zmysle). Riečiskom prúdi rieka v smere spádu. Riečne koryto má každá riečna dolina, ktorou preteká aspoň občasný tok. Rozlišujeme: 
* plytčiny - v oblúkoch meandrov v úsekoch s najmenším zakrivením
* brod - plytčina pretínajúca rieku naprieč
* sihoť - spevnený ostrov.

## Pozri aj

## Externé odkazy
* 

Kategória:Hydrológia
Kategória:Geomorfológia
Kóša

**Kóša** je sanskritský výraz znamenajúci „obal“, napr. annamája-kóša.

Kategória:Sanskritské výrazy
Anorganická látka

[thumb|Minerály a horniny sú typické anorganické látky – tu [vápenec|vápencové formácie v Egypte]]
**Anorganická látka** alebo **neústrojná látka** je látka, ktorá sa neriadi zákonmi živej prírody. 

S návrhom, aby sa látky charakteristické pre neživú prírodu nazývali anorganické, prišiel v roku 1807 Jöns Jakob Berzelius. Jednou z najdôležitejších anorganických látok je uhličitan sodný. Anorganické látky skúma anorganická chémia.

## Zdroj
*
Katedra filozofie a dejín filozofie Filozofickej fakulty Univerzity Komenského v Bratislave

**Katedra filozofie a dejín filozofie** (v skratke "KFDF") **[[Filozofická fakulta Univerzity Komenského v Bratislave|Filozofickej fakulty Univerzity Komenského v Bratislave]]** je popredné slovenské filozofické pracovisko na Univerzite Komenského v Bratislave. Katedra sa konštituovala v decembri 1989 na troskách predchádzajúcej *Katedry marxisticko-leninskej filozofie FiF UK*; prvým porevolučným vedúcim katedry sa stal Miroslav Marcelli.

## Profesori
* prof. Mgr. Michal Chabada, PhD. (Vedúci katedry)
* prof. PhDr. Emil Višňovský, PhD.
* prof. PhDr. Zlatica Plašienková, PhD.
* Prof. Andrej Kalaš, PhD.

## Docenti
* doc. Mgr. Erika Lalíková, PhD.
* doc. PhDr. Mariana Szapuová, PhD.

## Odborní asistenti
* Mgr. Róbert Maco, PhD.
* Mgr. Martin Nuhlíček, PhD.

## Externé odkazy
* 
* stránka katedry 
* https://fphil.uniba.sk/katedry-a-odborne-pracoviska/kfdf/clenovia-katedry/

Kategória:Filozofická fakulta Univerzity Komenského v Bratislave
Košava

**Košava** je prudký vietor s obrovskými vlnami na hladine Dunaja.

## Externé odkazy
* 

Kategória:Vietor
Kategória:Dunaj
Chemická látka

**Chemická látka** je látka stáleho alebo premenného zloženia, ktorú tvoria nezlúčené alebo zlúčené atómy jedného alebo viacerých chemických prvkov. Chemická látka je charakterizovaná zložením, štruktúrou a vlastnosťami.

## Pozri aj
* chemická zlúčenina
* chemické vlastnosti látok

## Externé odkazy

* 

Chemická látka
Katedra

**Katedra** môže byť:
* učiteľský stôl v učebni, často aj s pódiom pre učiteľa, pozri pod katedra (stôl)
* organizačný vedecko-pedagogický alebo umelecko-pedagogický útvar na fakulte vysokej školy, zriadený pre určitý odbor alebo skupinu odborov, pozri katedra (vysoká škola)
* kolektív pedagogických a organizačných pracovníkov katedry na fakulte vysokej školy, pozri pod katedra (vysoká škola)
* v minulosti (v niektorých krajinách): pracovné miesto vysokoškolského pedagóga, vysokoškolská profesúra, pozri pod vysokoškolský pedagóg
* v cirkvi:
** historicky: biskupský stolec resp. trón v katedrále, pozri katedra (biskupský stolec)
** pápežský učiteľský úrad, pozri pod pápež
* v hudbe: litovská heavymetalová hudobná skupina založená v roku 1986, pozri Katedra (skupina)
* vo filmografii: poľský krátkometrážny animovaný dramatický sci-fi film z roku 2002, pozri ''Katedra'' (film)

## Referencie
Jozef Koščo

Doc. PhDr. **Jozef Koščo**, CSc. (* 15. október 1920, Spišská Nová Ves – † 18. marec 2018) bol slovenský psychológ a univerzitný pedagóg, ktorý sa významne zaslúžil o rozvoj poradenskej psychológie.

## Život
Narodil sa v Spišskej Novej Vsi, kde v roku 1940 zmaturoval na štátnom reálnom gymnáziu. Ako stredoškolský študent sa angažoval v skautingu, organizovaní mimoškolských podujatí a takmer tri roky bol dopisovateľom dvoch dobových denníkov. 
V štúdiu pokračoval v odbore filozofia – dejepis na Filozofickej fakulte Slovenskej univerzity (názov Univerzity Komenského v rokoch 19391945). Už v marci 1942 nastúpil ako asistent v Štátnom psychotechnickom ústave v Bratislave. V roku 1944 absolvoval vysokoškolské štúdium a v roku 1945 získal titul doktora filozofie, po úspešnom zložení skúšok a obhájení rigoróznej práce *Mladík a povolanie*. 
V roku 1947 úspešne absolvoval komisionálne skúšky na získanie titulu komisára psychotechnickej služby, v roku 1964 získal hodnosť kandidáta vied a&nbsp;habilitoval sa na docenta prácou *Dejiny psychológie*. Žiadosť o získanie hodnosti doktora vied zamietol Ústredný výbor KSS, čím mu znemožnil postup k vedecko-pedagogickej hodnosti profesora. Od roku 1957 pôsobil ako vedúci vedecký pracovník.

## Dielo
Spolu s T. Pardelom napísal dielo *Predmet a systém psychologických vied. Kapitoly zo všeobecnej psychológie I.*, 1975.

## Referencie

## Literatúra
* 
* 
* . Do vyhľadávača zadaj „Jozef Koščo“.

## Externé odkazy
* 

Kategória:Slovenskí psychológovia
Kategória:Slovenskí vysokoškolskí pedagógovia
Kategória:Slovenskí skauti
Kategória:Osobnosti zo Spišskej Novej Vsi
Kategória:Absolventi Filozofickej fakulty Univerzity Komenského v Bratislave
Katedra pedagogiky Filozofickej fakulty Univerzity Komenského v Bratislave

**Katedra pedagogiky Filozofickej fakulty Univerzity Komenského v Bratislave** je pracovisko FF UK v Bratislave, najstaršie pedagogicko-vedecké pracovisko na Slovensku so sídlom v Bratislave.

## 1995/1996
* Vedúci katedry: Prof. PhDr. Jozef Pšenák, CSc.
* Tajomníčka katedry: PhDr. Bibiána Timková, CSc.
* Sekretárka katedry: Terézia Svitáčová

### Profesori
* Prof. PhDr. Ing. Jozef Konôpka, CSc.
* vedný odbor 75-01-9 Pedagogika
* Prof. PhDr. Jozef Pšenák, CSc.
* vedný odbor 75-01-9 Pedagogika

### Docenti
* doc. PhDr. Zita Baďuríková, CSc.
* vedný odbor 75-01-9 Pedagogika
* Doc. PhDr. Štefan Švec, CSc.
* vedný odbor 75-01-9 Pedagogika
* Doc. PhDr. PaedDr. Martin Žilínek, CSc.
* vedný odbor 75-01-09 Pedagogika

### Odborní asistenti
* PhDr. Zlatica Bakošová, CSc.
* PhDr. Mária Bartalošová, CSc. 
* PhDr. Jana Bazálikova, CSc.
* PhDr. Pavol Kompolt, CSc.
* PhDr. Milan Krankus, CSc.
* PhDr. Emília Kratochvílová, CSc.
* PhDr. Mária Matulčíková, CSc.
* PhDr. Mária Potočárová

### Odborní pracovníci
* PhDr. Bibiána Timková, CSc.

## Externé odkazy
* 

Kategória:Filozofická fakulta Univerzity Komenského v Bratislave
Košická kráľovská akadémia

**Košická kráľovská akadémia** (*Academia regia Cassoviensis*) bola vysoká škola, ktorá vznikla na podklade Ratio educationis z r. 1777 na pôde dovtedajšej Košickej univerzity.

## História
Akadémia poskytovala vysokoškolské štúdium na dvoch fakultách: filozofickej a právnickej. Akadémia zároveň stále disponovala právom promovať absolventov. Košická kráľovská akadémia ďalej pôsobila od školského roku 1850 – 1851 ako Cisársko-kráľovská právnická akadémia (*Caesareo-regia iuris academia*). Právnická akadémia definitívne ukončila svoju činnosť krátko po vzniku Československej republiky, v roku 1922. Na Košickú univerzitu aj Košickú kráľovskú akadémiu v súčasnosti nadväzuje súčasná Univerzita Pavla Jozefa Šafárika v Košiciach.

## Referencie

## Externé odkazy

* 

Kategória:Dejiny Košíc
Kategória:Zaniknuté vysoké školy na Slovensku
Kategória:Vzdelávanie v Uhorsku
Kategória:Školy v Košiciach
Organická látka

[náhľad|Drevo je typická organická látka, kde prevažuje [celulóza, ale je tvorená i desiatkami ďalších zlučenín]]
**Organická látka** alebo **ústrojná látka** je látka typická pre živú prírodu. Špecifickými vlastnosťami organických látok sú horľavosť, nestálosť, biologická aktivita a i. Organické látky sú predmetom skúmania organickej chémie.

## Pozri aj
Organická chémia

## Externé odkazy

* 

Kategória:Organická chémia
Kategória:Organické látky
Abecedný katalóg

**Abecedný katalóg** je katalóg založený na abecednom princípe.

## Pozri aj

*kartotéka
*lístkovnica
*krížový odkaz
*zoznam literatúry

## Externé odkazy

*
Gotická katedrála

[thumb|Gotická katedrála v [Kew (Londýn)]]

**Gotická katedrála** je termín v architektúre, ktorý sa používa pre označenie konkrétneho typu veľkého kostola s chórovou ochodzou, vencom kaplniek a priečnou loďou. Nemusí byť katedrálou v užšom zmysle, t.j. sídlom biskupa.

Gotická katedrála podľa R. Huygheho mala nesporne jednotný ráz od vznosného priečelia a hrotitých veží až k trblietavým relikviárom na oltári; tento jednotný ráz sa prejavoval v použitých slohových formách a v hlbokých pohnútkach, ktoré ich inšpirovali.

## Iné projekty

## Externé odkazy
* 
* 


Kategória:Kresťanská architektúra
Prvá látka (Aristoteles)

**Prvá látka** je podľa Aristotela základ všetkého bytia. Prvotná látka nie je určená (ani určiteľná) ničím,
čo určuje reálne (konkrétne) stavy súcna. Vytvára určitý *potenciálny* predpoklad existencie. I keď je základom všetkého bytia, nemožno ju s bytím stotožňovať a nemožno ju dokonca považovať ani za číru, existujúcu súčasť konkrétneho bytia.

Najjednoduchšou určenosťou tejto prvotnej látky sú štyri prvky - oheň, vzduch, voda, zem, s ktorými sa stretávame už u predsokratovských mysliteľov. Predstavujú určitý medzistupeň medzi prvou látkou, ktorá je zmyslovo nepostihnuteľná, a skutočne existujúcim svetom, ktorý je zmyslovo vnímateľný. Pri zmyslami vnímateľných veciach (ktorých štúdium tvorí predmet prírodných vied - fyzík) možno rozlíšiť dve dvojice vzájomne protikladných vlastností: teplo a chladno, vlhko a sucho. Štyri základné spojenia týchto vlastností potom charakterizujú štyri základné prvky: oheň je spojením teplého a suchého, vzduch je spojením teplého a vlhkého, voda je spojením chladného a vlhkého a zem je spojením chladného a suchého.

Tieto štyri prvky sú potom vlastným základom skutočnosti (zmyslovo vnímateľných vecí). Súčasne je možná aj premena jedného prvku na druhý, čo je umožnené tým, že všetky prvky sú v zásade (konkrétnejšou) modifikáciou jednej a tej istej prvej látky.

## Externé odkazy
* 

Kategória:Aristoteles
Kategória

**Kategória** môže byť:
* všeobecne: skupina, trieda alebo druh entít (pri určitom klasifikačnom poriadku alebo schéme)
* vo filozofii: 
** kategória (filozofia)
** nepresne: pojem kategórie
* v matematike: 
** druh triedy objektov, pozri kategória (teória kategórií)
** kategória (topológia)
* v biologickej taxonómii: úroveň v hierarchickej klasifikačnej stupnici (čiže druh, rod, čeľaď, rad a pod.), synonymum: klasifikačná úroveň, pozri taxonomická úroveň
* v športe: skupina ako výsledok rozdelenia športovcov a cvičencov so skupín podľa istého kritéria, pozri veková kategória (šport), hmotnostná kategória (šport), výkonnostná kategória (šport)
* v psychológii: 
** trieda psychických procesov, vyjadrujúca určitú abstrakciu psychického pohybu, ktorý reálne existuje ako funkčný dynamický celok, napríklad činnosť, osobnosť, vedomie, pozri kategória (psychológia)
** psychická kategória
* vo Wikipédii: skupina článkov, ktoré sú nejakým spôsobom podobné, pozri Wikipédia:Kategórie

## Pozri aj
* gramatická kategória (gramatický význam slov inherentný slovám a závislý od ich použitia vo vete, napr. rod, číslo, pád, vzor, čas, spôsob, vid)
* sociálna kategória
* psychická kategória
* váhová kategória (staršia obdoba pojmu hmotnostná kategória (šport))
* mušia kategória (v boxe)
* pracovná kategória
* ekonomická kategória
Kategória bytia

**Kategória bytia** je základná ontologická kategória, ktorá sa považuje za výsledok poznania
toho, čo je "spoločné" skúsenostnej i transcendentnej (nadzmyslovej) sfére skutočnosti.

## Externé odkazy
* 

Kategória:Ontológia
Gramatická kategória času

**Gramatická kategória času** je gramatická kategória, ktorá sa opiera v skutočnosti o reálnu formu bytia a charakterizuje iba sloveso. Reálnym východiskom konštituovania gramatickej kategórie času je časové zaraďovanie dejov so zreteľom na čas prehovoru (referovania o nich). Deje, ktoré sa uskutočňujú v čase prehovoru (teraz), paralelne s časom prehovoru v širšom zmysle, sa gramaticky zaraďujú ako prítomné. Tie, ktoré sa uskutočňovali (uskutočnili) pred časom prehovoru (predtým), sa gramaticky zaraďujú ako minulé, a tie, čo sa budú uskutočňovať (uskutočnia) po čase prehovoru (potom), sa gramaticky zaraďujú ako budúce. Časové zaradenie dejov sa uvedomuje v súlade s plynutím reálneho času *predtým - teraz - potom* alebo v protiklade *predtým - potom*.

## Referencie


## Zdroj

*
Pavel Andrejevič Kostyčev

**Pavel Andrejevič Kostyčev** (* 12. február 1845 Kurnauchovo, Ruské impérium† 21. november 1895, Petrohrad, Ruské impérium) bol ruský pedológ, priekopník vedeckej pedológie. Ako prvý uviedol myšlienku, že pôda z pohľadu botanika a biológa je úplne iný systém, ako pôda z pohľadu geológa. Správne zadefinoval úlohu rastlín a mikroorganizmov pri tvorbe černozeme. V 80. rokoch 19. storočia pôsobil vo Francúzsku a Nemecku, pracoval v laboratóriu L. Pasteura. Bol oponentom Vasilija Dokučajeva.

## Iné projekty

## Zdroj
* 

Kategória:Ruskí pedológovia
Kategória času

**Kategória času** je kategória, ktorá je výsledkom poznania času, čiže významový útvar, ktorý vznikol na základe uvedomovania si (napr. poznávania, predstavovania si) času.

Kategória času je jednou zo základných podmienok možnosti existencie vedy.

Veľmi dôležitá je gramatická kategória času, pretože je konštituentom významu ústredného slovného druhu - slovies.

## Zdroj
* 

Kategória:Filozofický slovník
Látka (fyzika)

**Látka** je jedna z dvoch základných foriem hmoty. Štruktúrnou jednotkou látky sú častice s nenulovou pokojovou hmotnosťou (molekula, atóm, ión, elektrón, protón, neutrón). Látka je forma hmoty, ktorou sa prejavuje jej štruktúra.

## Externé odkazy
* 

Kategória:Hmota
Látkoslovie

**Látkoslovie** je literárnovedná disciplína, ktorá sa zaoberá súpisom látok a problémom ich sťahovania (migrácie).

## Externé odkazy
* 

Kategória:Jazykoveda
Kategória formy

**Kategória formy** je kategória, ktorá je podľa niektorých filozofických učení výsledkom poznania formy.

## Externé odkazy
* 

Kategória:Filozofické pojmy
Košická kotlina

**Košická kotlina** predstavuje v rámci geomorfologického členenia Slovenska samostatný geomorfologický celok. 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → ***Košická kotlina***
***
 
Rozprestiera sa v juhovýchodnej časti Slovenska. Na západe susedí so Slovenským krasom a Volovskými vrchmi, na severe s Čiernou horou, Šarišskou vrchovinou, Spišsko-šarišským medzihorím a Beskydským predhorím, a na východe má spoločnú hranicu so Slanskými vrchmi. Južná hranica je totožná so štátnou hranicou s Maďarskom.

## Delenie
Košická kotlina v rámci geomorfologického členenia zahŕňa tri podcelky:

*Košická rovina - zaberá planárny stupeň medzi Turňou nad Bodvou a centrálnou časťou intravilánu Košíc
*Medzevská pahorkatina - zaberá kolínny stupeň medzi Jasovom a západnou časťou intravilánu Košíc
*Toryská pahorkatina - zaberá kolínny stupeň medzi Trsteným pri Hornáde a intravilánom Prešova

## Charakteristika
Košická kotlina je oblasť pretiahnutého tvaru smerom od severu k juhu. Terén je pestrý a variabilný, rozľahlé roviny sa striedajú s nevysokými kopcami. Najvyššími vrcholmi sú Diaľna (384 m) a Červený grúnik (305 m). Porast v tejto oblasti tvoria prevažne listnaté lesy s hojným výskytom dubu, buku, hrabu a brezy. Najvýznamnejšími riekami Košickej kotliny sú Torysa, Hornád, Bodva a Ida. 

Podnebie radí Košickú kotlinu medzi teplé oblasti. V zimných mesiacoch sa teploty pohybujú v rozmedzí od -1 do -3 °C, v letných mesiacoch medzi 18 až 20 °C. Počet dní so snehovou pokrývkou je menší než 50, počet letných dní je 60 až 70.

## Chránené územia
Košická kotlina nepatrí medzi chránené krajinné oblasti, a napriek tomu aj tu nájdeme veľmi hodnotné prírodovedné aj krajinárske lokality. Patria k nim štátne prírodne rezervácie Gýmešský jarok, Humenec a Zbojnícky zámok, chránené nálezisko Mirkovská kosatcová lúka a chránená plocha Kokošovská dubina. Tieto chránené lokality boli zriadené pre uchovanie miestnej flóry a fauny, ktorá je tu druhovo veľmi pestrá a bohatá.

## Referencie


Kategória:Kotliny na Slovensku
Kategória:Geomorfologické celky na Slovensku
Kostým

**Kostým** môže byť:
* dámske oblečenie pozostávajúce z dvoch samostatných častí, z kabátika a sukne alebo nohavíc, pozri kostým (dámske oblečenie)
* oblečenie herca, ktoré dotvára jeho dramatickú podobu, pozri kostým (herectvo)
* odev na maškarný bál, maškarný ples, karneval, maškarný oblek, pozri pod maškarný ples, karneval
* odev, oblek všeobecne (napr. dobový kostým), pozri odev

## Pozri aj
* kostýmový film

## Referencie
Max von Laue

**Max von Laue** (* 9. október 1879, Pfaffendorf, Nemecko – † 24. apríl 1960, Berlín) bol nemecký fyzik.

V roku 1914 mu bola udelená Nobelova cena za objav difrakcie röntgenového žiarenia na kryštáloch.

## Externé odkazy
* 

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Absolventi Univerzity v Zürichu
Kategória:Vyučujúci na Univerzite v Zürichu
Kategória:Absolventi Štrasburskej univerzity
Kategória:Členovia Göttingenskej akadémie vied
Gnozeologická kategória

**Gnozeologická kategória** je kategória, ktorá je výsledkom poznania niektorej univerzálnej stránky poznania.

## Externé odkazy
* 

Kategória:Epistemológia
Tadeusz Kotarbiński

**Tadeusz Marian Kotarbiński** (* 31. marec 1886, Varšava – † 3. október 1981, tamtiež) bol poľský filozof, metodológ, zástanca reizmu a zakladateľ praxeológie.

Kotarbiński bol prezident Poľskej akadémie vied v rokoch 19541963 a prezident Poľskej filozofickej spoločnosti do roku 1977.

## Ocenenia
* v roku 1969 mu Filozofická fakulta Univerzita Komenského udelila titul "Doctor honoris causa"

## Hlavné práce
* *Elementy teorii poznania, logiki formalnej i metodologii nauk* (1929)
* *Traktat o dobrej robocie* (1955)
* *Sprawność i błąd* (1956)
* *Medytacje o życiu godziwym* (1966)

## Referencie

## Externé odkazy

* 

Kategória:Poľskí filozofi
Kategória:Osobnosti z Varšavy
Kategória:Nositelia Radu čestnej légie
Kategória:Členovia Poľskej akadémie vied
Kategória:Pracovníci Poľskej akadémie vied
Kategória:Držitelia čestných doktorátov Univerzity Komenského
Laurázia

[thumb|Laurázia a [Gondwana pred 200 miliónmi rokov]]

**Laurázia** je názov dvoch hypotetických prapevnín severnej pologule. Zvyčajne sa ňou myslí mezozoická Laurázia.

Prvá Laurázia, tzv. Protolaurázia, bola prapevnina, ktorá vznikla po rozpade Rodínie (asi 800 mil. rokov pred Kr.) 

Táto Proto-Laurázia sa rozpadla, ale čoskoro sa spojila s južnými úlomkami Rodínie, teda s východnou a západnou Gondwanou, čím vznikla prapevnina Pannotia, ktorá existovala cca od 600 do 540 miliónov rokov pred Kr. (teda do začiatku kambria). Túto súčasť Rodínie už nazývame Laurázia. V nasledujúcom období sa z Laurázie oddelilo niekoľko častí (takže sa svojim spôsobom rozpadla). Neskôr, už ako súčasť Pangey, pred asi 250 miliónmi rokov došlo k opätovnému zjednoteniu Laurázie (hovoríme o tzv. mezozoickej Laurázii). Zahŕňala Severnú Ameriku, Európu (tzv. Severoatlantický kontinent) a Áziu. Lauráziu z juhu omývalo more Tethys. Pri rozpade Pangey pred asi 150 miliónmi rokov sa Laurázia rozpadla na kontinenty Laurentia a Eurázia. 

## Pozri aj
* Gondwana
* Pangea

Kategória:Kontinenty v minulosti Zeme
Gramatická kategória

**Gramatická kategória** je gramatický význam slova, ktorý sa uplatňuje vo vete a vyjadruje pomocou ohýbacích prípon (rod, pád, číslo, osoba, čas, spôsob, slovesný vid); základná jednotka gramatickej stavby jazyka. 

Rozlišujú sa:
*morfologické gramatické kategórie
*syntaktické gramatické kategórie.

Každá gramatická kategória je bilaterálna jednotka: má svoj obsah aj formálne vyjadrenie.

## Externé odkazy

* 

Kategória:Gramatika
Kotíni

**Kotíni** (z ) bol pravdepodobne keltský kmeň sídliaci v 1. storočí pred Kr. až 2. storočí po Kr.  na území Slovenska. 
[náhľad|300px|Rímska ríša za [Hadriána (117-138), s umiestnením kmeňa **Cotini** v Karpatoch ]]
## Charakteristika
Boli zrejme identickí s archeologickou púchovskou kultúrou alebo tvorili jej podstatnú časť. Žili v horách stredného Slovenska severne od ilýrskych Osov, západne od Anartov a východne od Kvádov. Podľa ojedinelých názorov žili na Morave alebo v južnom Poľsku. Spomína ich k roku 10 pred Kr. tuskulské elógium. V 1. storočí po Kr. podľa Tacita pracovali pre Sarmatov (Poľsko) a Kvádov (juhozápadné Slovensko) v baniach na železo.
Napokon sa spomínajú v súvislosti s markomanskými vojnami, keď okolo 172 po Kr. nepomohli Rimanom proti Markomanom, začo ich Markus Aurélius, najneskôr 180 po Kr., (?všetkých) presťahoval do Dolnej Panónie. V Dolnej Panónii sa 223 - 251 naozaj spomínajú "kotínski občania" - *cives Cotini*. Ich opustené sídla ovládli Kvádi.

## Referencie

## Pozri aj
* Kelti
* Bojovia

Kategória:Kelti
Ján Laurentzy

**Ján Laurentzy** (* 22. december 1775, Liptovský Mikuláš – † 1819) bol slovenský filozof, evanjelický kňaz, publicista, predstaviteľ osvietenstva.

Vyučoval na gymnáziu v Lučenci.

Bol prívržencom F. Bacona. V ročenkách Učenej spoločnosti malohontskej Solenniách uverejnil štyri dizertácie.

## Externé odkazy
* 

Kategória:Narodenia 22. decembra
Kategória:Narodenia v 1775
Kategória:Úmrtia v 1819
Kategória:Slovenskí filozofi
Kategória:Slovenskí evanjelickí kňazi
Kategória:Slovenskí pedagógovia
Kategória:Osobnosti z Liptovského Mikuláša
Kategória hmoty

**Kategória hmoty** je jeden z hlavných významových útvarov, ktoré intervenujú vo filozofickej reflexii. Pokiaľ kategória hmoty je v rámci kategoriálnej matrice filozofickej reflexie spojená s kategóriou nestvorenosti, možno danú filozofickú reflexiu označiť ako materialistickú. Kategória hmoty je výsledkom reflexie hmoty. Povahu tej ktorej kategórie hmoty určujú kategórie, ktoré intervenujú v reflexii hmoty.

## Externé odkazy
* 

Kategória:Filozofické pojmy
Kotlina

náhľad|Turčianska kotlina
**Kotlina** je výrazne vhĺbená forma reliéfu, tektonického alebo erózneho pôvodu, obklopená vyšším reliéfom.

Typickým príkladom na Slovensku je napríklad Turčianska, Handlovská alebo Žiarska kotlina.

## Pozri aj
* Zoznam kotlín na Slovensku

## Externé odkazy
* 

Kategória:Geomorfológia
Ontologická kategória

**Ontologická kategória** je kategória, ktorá je najvšeobecnejším výsledkom poznania niektorej univerzálnej stránky bytia, napr. kategória bytia, kategória nebytia, kategória diania atď.

Je dôležité odlišovať ontologické kategórie od toho, čoho výsledkom poznania sú, napr. kategóriu bytia od bytia. Ktorákoľvek kategória totiž jestvuje len potiaľ, pokiaľ jestvuje aspoň jediné bdejúce vedomie, zatiaľ čo to, čo sa touto kategóriou mieni, môže jestvovať aj keby sme uspali všetkých ľudí tak, že by ani nesnívali.

Dá sa vysloviť hypotéza, že niet ani jedného významového útvaru, medzi konštituenty ktorého by nepatrila aspoň jediná ontologická kategórie alebo iný ontologický významový útvar (ontologická predstava, ontologické tušenie ap.), z ktorého sa môže vyvinúť ontologická kategória.

## Zdroj
* 

Kategória:Filozofické koncepty
Kotol

**Kotol** môže byť:
* otvorená alebo uzavretá zväčša valcovitá kovová nádoba na ohrievanie a spracovanie kvapalín; pozri kotol (zariadenie)
* vojenský výraz pre priestor s obkľúčeným protivníkovým vojskom, alebo jeho časťou; pozri kotol (vojenstvo)
* športový slangový výraz pre sústredenie (zväčša domácich) fanúšikov na štadióne na malom priestore; pozri kotol (šport)
* súčasť bicej sady kotol (bicie)

## Pozri aj
* ľadovcový kotol
Louis Lavelle

**Louis Lavelle** (* 15. júl 1883, Saint-Martin-de-Villeréal, Francúzsko – † 1. september 1951, Parranquet) bol francúzsky filozof, jeden z hlavných predstaviteľov francúzskeho spiritualizmu. 

Roku 1934 založil spolu s Le Sennom smer 'Philosophie de l'Esprit'. Od roku 1941 pôsobil ako profesor na Collège de France.

Lavelle nadväzuje na myslenie Platonovo, na Malebrancha, Leibniza, Maine de Birana a Bergsona, anticipuje nejeden názor existencializmu.

## Dielo

* *La dialectique du monde sensible*, 1921
* *De l'être*, 1928
* *La conscience de soi*, 1933
* *De l'acte*, 1934
* *La présence totale*, 1934
* *Du temps et de l'éternité*, 1945
* *Les puissances du moi*, 1948
* *De l'âme humaine*, 1951
* *Traité de valuers, I-II*, 1951-1955
* *De l'intimité spirituelle*, 1955
* *Conduite à l'égard d'autrui*, 1957

## Externé odkazy
* 

Kategória:Francúzski filozofi
Kategória:Členovia Académie des sciences morales et politiques
Kategória podstaty

**Kategória podstaty** je podľa Aristotelesa základný prostriedok pre postihnutie bytia. Všetky ostatné kategórie slúžia na jej určenie.

## Externé odkazy
* 

Kategória:Aristoteles
Parný kotol

**Parný kotol** je technické zariadenie na výrobu prehriatej pary požadovaného tlaku a teploty. Je to uzatvorená nádoba zvyčajne z ocele, do ktorého je privádzaná voda. Kotol sa ohrieva teplom získaným spaľovaním paliva - dreva, zemného plynu, nafty, mazutu atď.., alebo elektrickým ohrevom. Prehriatim vody pod zvýšeným tlakom vzniká prehriata para, ktorá ďalej slúži ako nosič tepla pre vykurovanie, alebo ako zdroj energie pre parnú turbínu.

## Pomocné zariadenia parného kotla
* Armatúrová hlava
* Manometer
* Napájacie čerpadlo
* Odkaľovací ventil
* Olovník
* Parný ventil
* Poisťovací ventil
* Prehrievač pary
* Ohnisko
* Vodoznak
* Vymývacie viečko
* Odlučovač vody

## Rozdelenie kotlov
* Podľa tvaru
** Valcový kotol
*** Ležatý
*** Stojatý
** Rúrkový kotol
** Skriňový kotol
* Podľa pracovného tlaku
** Nízkotlaký
** Strednotlaký
** Vysokotlaký
** S veľmi vysokým tlakom
* Podľa umiestnenia
** Stabilný
** Mobilný
*** Lokomobilný
*** Lokomotívný
*** Lodný
* Podľa paliva
** Na tuhé palivá
*** Drevo
*** Piliny
*** Hnedé uhlie
*** Čierne uhlie
*** Koks
** Na kvapalné palivá
*** Mazut
*** Nafta
** Plynový kotol
** Jadrový reaktor

## Pozri aj
* kotol
* Parná lokomotíva
* Tepelná elektráreň

Kategória:Energetika
Ľavica

**Ľavica** môže byť:

* ľavá ruka, pozri pod ruka
* ľavá strana
* v politológii: označenie časti politického spektra, pozri ľavica (politika)
* názov politickej strany:
** v Slovinsku, pozri Ľavica (slovinská politická strana)
** v Severnom Macedónsku, pozri Ľavica (macedónska politická strana)
** v Nemecku, pozri Ľavica (nemecká politická strana)
** v Poľsku, pozri Ľavica (poľská politická strana)
** v Česku, pozri Ľavica (česká politická strana)
Kategória príčinnosti

**Kategória príčinnosti** je jeden z najstarších filozofických pojmov vôbec.

## Externé odkazy
* 

Kategória:Filozofické pojmy
Kótovanie (výkres)

thumb|250px|Okótovaný strojársky výkres.
**Kótovanie** (z fr.) je priraďovanie rozmerov predmetu na jeho obraze. Využíva sa pri tvorbe technických výkresov a je normalizované . Pre jednotlivé technické odvetvia existujú odchýlky v spôsobe kótovania. 

## Kótovacie prvky
Pre realizáciu kótovania sa používajú nasledovné prvky:
***kóta** - údaj zložený najmä z číslic udávajúcich veľkosť príslušného rozmeru, ktorý môže byť doplnený aj ďalšími nečíselnými, alebo grafickými znakmi.
***kótovacia čiara** - čiara ktorá označuje ku ktorému rozmeru sa kóta vzťahuje. Kótovacia čiara je ukončená predpísaným spôsobom. Kótovacia čiara môže byť: 
***úsečka* - pri kótovaní dĺžkových rozmerov, polomerov a priemerov
***kružnicový oblúk* - pri kótovaní uhlov
***pomocná čiara** - úsečka ktorá spája kótovaný rozmer s kótovacou čiarou
***odkazová čiara** - používa sa v prípadoch, ak nie je možné kótu zapísať ku kótovacej čiare

## Kótovanie v [[strojárstvo|strojárstve]]
Dĺžkové kóty sa uvádzajú v milimetroch. Kótovacie čiary sa ukončujú šípkami.

## Kótovanie v [[stavebníctvo|stavebníctve]]
Dĺžkové kóty sa uvádzajú bez jednotiek milimetroch (pri situáciách aj v metroch). Kótovacie čiary sa ukončujú šikmými čiarami (v 45° uhle doprava vzhľadom na orientáciu kótovacej čiary). 

Výškové kóty sa v pôdoryse kreslia v metroch umiestnené v obdĺžníku. Môžu mať relatívne hodnoty s presnosťou na tri desatinné miesta ako kladné alebo záporné hodnoty od nuly (+ 0,000). Alebo sa uvádzajú v absolútnych hodnotách ako nadmorská výška.

Vo výkresoch je hodnota kóty nadriadená zobrazeniu. Rozmery sa nemôžu určovať meraním z výkresu.

## Iné projekty

## Externé odkazy
* 

Kategória:Technické výkresy
Kategória priestoru

**Kategória priestoru** je kategória, ktorá je výsledkom poznania priestoru. Je jednou zo základných podmienok možnosti existencie vedy.

## Externé odkazy
* 

Kategória:Veda
Nová ľavica

**Nová ľavica** je protestné hnutie študentstva a inteligencie v západných krajinách proti buržoáznej spoločnosti, jej inštitúciám, spôsobu života, mravným hodnotám a ideálom. Zrodilo sa začiatkom 60. rokov 20. storočia.

## Externé odkazy
* 

Kategória:Filozofické hnutia a smery
Kov

[náhľad|Kov [osmium]]
**Kov** (alebo zriedkavo **metál**) je z chemického hľadiska kryštalická, elektropozitívna látka s voľnými valenčnými elektrónmi.
Tieto elektróny sú spoločné pre všetky atómy kovu a môžu sa v ňom voľne pohybovať. Vlastnosť kovov viesť elektrický prúd prostredníctvom voľných elektrónov sa volá elektrónová vodivosť kovov. Kovy sú vodiče prvej triedy.

## Vlastnosti
Vysoká elektrická a tepelná vodivosť je závislá od teploty kovu. Stúpajúca teplota spôsobí zvýšenie elektrického odporu, klesajúca teplota zlepšuje vodivosť. Pri teplotách blízkych 0 K vedie kov elektrickú energiu absolútne (bez elektrického odporu). Tento jav sa nazýva supravodivosť. V pevnom skupenstve majú kovy plasticitu (kujnosť, tvarovateľnosť), sú schopné odrážať svetlo a sú nepriehľadné (neprechádza cez ne svetlo). Tieto vlastnosti súvisia s prítomnosťou voľných elektrónov.

V prírode sa kovy vyskytujú prevažne v zlúčeninách - rudách. Niektoré kovy, ktoré ťažšie vytvárajú zlúčeniny, sa dajú nájsť aj v rýdzej forme. Kovy, ktoré ľahko vytvárajú zlúčeniny naopak nemôžu existovať v rýdzej forme, na vzduchu postupne korodujú (obvykle kyslíkatá zlúčenia, alebo zlúčenina s väzbou na voľné plyny - sírová, dusíková ...). Koróziu kovov výrazne podporuje voda.

Toxické kovy sú kovy majúce toxické účinky (sú pre ľudský organizmus jedovaté) napr. kadmium, ortuť, olovo, ťažké kovy.

Feromagnetické kovy sú kovy s magnetickými vlastnosťami (Co, Ni, Fe).

Materiály ktoré sú zložené z atómov (molekúl) viacerých kovov (alebo kovov s nekovami pri zachovaní vlastností kovu) nazývame zliatiny.

Najbežnejšie zliatiny:

* Dural (Cu + Mn + Al + Si)
* Amalgámy (zliatiny na báze ortute najčastejšie Ag, Zn, Cu + Hg)
* Bronz (Cu + Sn) bez zinku
** delovina - na výrobu hlavní diel a zbraní (11 až 12 % Sn)
** zvonovina - na odlievanie zvonov (20 až 22 % Sn)
** zrkadlovina - na výrobu optických zrkadiel (30 až 33 % Sn)
* Mosadz (Cu Zn) 
** Alpaka (zliatina Ni + Cu + Zn, výzorom pripomína striebro)
** Tombak (Cu s malým obsahom Zn)
* Oceľ (Fe + C + legujúce Zn, Cr, Ni, Va ...)
* Invar (Fe + 36% Ni)
* Nimonic (Ni + Cr + Ti/Al).
* Ferniko, Kovar (ocele - rovnaká rozťažnosť ako sklo)

Medzi známe čisté kovy (z chemického hľadiska) patria:

* Antimón
* Bárium
* Berýlium
* Bizmut 
* Cér
* Cézium
* Cín
* Draslík
* Gálium 
* Hliník 
* Horčík 
* Chróm 
* Indium 
* Irídium 
* Kadmium 
* Kobalt 
* Lantán 
* Lítium 
* Meď 
* Molybdén 
* Nikel 
* Ortuť
* Osmium
* Paládium 
* Platina 
* Ródium 
* Rubídium 
* Skandium 
* Sodík 
* Striebro 
* Stroncium 
* Tálium 
* Titán
* Urán 
* Vápnik 
* Wolfrám 
* Ytrium 
* Zinok 
* Zlato 
* Železo

Kov
Kategória:Chémia
Kategória:Fyzika
Kategória:Všeobecná chémia
Kategória:Fyzika tuhých látok
Kategória:Fyzika kondenzovaného stavu
Kategória:Fyzikálna chémia
Kategória:Fázy (termodynamika)
Kategória:Fázové prechody
Kategória:Fázové diagramy
Kategória:Fázové diagramy zliatin
Kategória procesuality

**Kategória procesuality** je jeden z fundamentálnych významových útvarov súčasného významového univerza, ktorý je výsledkom poznania procesuality.

## Externé odkazy
* 

Kategória:Filozofické pojmy
Chórová lavica

**Chórové lavice** bývajú rozostavené po obidvoch stranách chóru, zväčša v dvoch nerovnako
vysokých radoch, aby na nich mohli sedieť a kľačať duchovní v kláštorných, biskupských a v nadačných kostoloch (počnúc 13. stor.). Bohato vyrezávané. Jednoltivé sedadlá sa nazývajú stally, sú navzájom oddelené bočným operadlom (accoudoir). Zadná stena sa nazýva dorsalle.

## Externé odkazy
* 

Kategória:Kostoly
Drahý kov

**Drahý kov** alebo **ušľachtilý kov** je kov, ktorý sa na vzduchu nemení a vyskytuje sa v rýdzej forme alebo vo forme zlúčenín (napr. zlato, platina).

V dnešnom ponímaní je drahý kov materiál používaný v šperkárstve (čisté kovy, alebo zliatiny) - zlato, striebro, platina, meď.

Kategória:Kovy
Piotr Lavrovič Lavrov

**Piotr Lavrovič Lavrov** (po rusky: *Пётр Лаврович Лавров*; alias - *Миртов*, alebo Mirtov) (* 14. jún 1823, Melechovo, Rusko – † 6. február 1900, Paríž, Francúzsko) bol ruský filozof, antropológ a ideológ národníctva.

## Iné projekty

## Externé odkazy
* 

Kategória:Ruskí filozofi
Kategória:Ruskí antropológovia
Kategória:Pochovaní na cintoríne Montparnasse
Špeciálnovedná kategória

**Špeciálnovedná kategória** je kľúčový pojem istej špeciálnej vedy (napr. fyziky); špeciálnovedné kategórie sú nosnými piliermi, určovateľmi a usmerňovateľmi vedeckého hľadania, ukazovateľmi ciest formovania vedeckých hypotéz a výstavby vedeckých teórií. Všetky ostatné pojmy špeciálnej vedy sa musia vyjadriť (definovať) prostredníctvom špeciálnovedných kategórií. Sú základnou podmienkou možnosti špeciálnej vedy.

## Externé odkazy
* 

Kategória:Veda
Kategória substancie

**Kategória substancie** je jeden z funadamentálnych významových útvarov intervenujúcich v ľudskej
reflexii sveta. V skupine kategórií, ktoré intervenovali napríklad vo filozofickej reflexii sveta, dominovala kategória substancia prinajmenšom do začiatku novoveku. V novovekom významovom univerze dochádza postupne k syntéze kategórie substancie s kategóriou subjektu alebo s kategóriou procesuality.

## Externé odkazy
* 

Kategória:Filozofické pojmy
Syntaktická kategória

**Syntaktická kategória** je trieda výrazov nejakého jazyka, ktoré sa môžu navzájom zastupovať v ľubovoľných výrazoch daného jazyka, v ktorom sa vyskytujú, ak napriek tomu zostávajú samé výrazmi tohto jazyka.

## Externé odkazy
* 

Kategória:Jazyk
Milan Kovačka

**Milan Kovačka** (* 2. apríl 1931, Martin – † 9. január 2019, Martin) bol slovenský ekonóm, špecialista na ekonomickú štatistiku a štatistické metódy aplikované v ekonómii. Pôsobil na Fakulte riadenia a Fakulte hospodárskej informatiky Ekonomickej univerzity v Bratislave.

## Referencie

Kategória:Osobnosti z Martina
Kategória:Slovenskí ekonómovia
Kategória:Vyučujúci na Fakulte hospodárskej informatiky Ekonomickej univerzity v Bratislave
Gustave Le Bon

**Gustave Le Bon** (* 7. máj 1841, Nogent-le-Rotrou, Francúzsko – † 13. december 1931, Paríž) bol francúzsky psychológ, zakladateľ sociálnej psychológie. 

Rozpracúval teóriu masovej spoločnosti a psychológiu davu.

## Iné projekty
 

## Externé odkazy
* 

Kategória:Francúzski psychológovia
Kategória:Osobnosti pochované na Père-Lachaise
Kategória:Nositelia veľkokríža Radu čestnej légie
Maxim Maximovič Kovalevskij

**Maxim Maximovič Kovalevskij** (* 8. september 1851 – † 5. apríl 1916, Petrohrad, Rusko) bol ruský sociológ, právnik, politický činiteľ; stúpenec klasického pozitivizmu, jeden z organizátorov Moskovskej psychologickej spoločnosti (1884).

## Iné projekty

## Externé odkazy
* ''Modern Customs and Ancient Laws of Russia''. Union, N.J.: Lawbook Exchange, 2000. 

## Zdroj
* 

Kategória:Ruskí sociológovia
Kategória:Ruskí právnici
Kategória:Ruskí politici
Kategória:Členovia Ruskej akadémie vied
Umová kategória

**Umová kategória** je podľa Kanta to v myslení, čím sa vopred formuje to, s čím pracuje naše poznávanie. Podľa Kanta existuje 12 umových kategórií, ktoré sú zoskupené do štyroch skupín podľa kvantity, kvality, relácie a modality.

## Externé odkazy
* 

Kategória:Immanuel Kant